༄༅། ། རྡོ་རྗེ་སེམས་དཔའ་ཡབ་ཡུམ་གྱི་སྦྱིན་
སྲེག་གི་ཆོ་ག་བཞུགས།
༄༅། ། ཁྱབ་བདག་བླ་མ་རྡོར་སེམས་ལ། ། བཏུད་ནས་མགོན་དེ་སྦྱིན་སྲེག་གིས། །
མཉེས་པར་བྱས་ཏེ་ཉེས་ལྟུང་ཀུན། ། སྦྱོང་བའི་ཐབས་མཆོག་བྲི་བར་བྱ། ། འདིར་བཅོམ་ལྡན་
འདས་རྡོ་རྗེ་སེམས་དཔའ་ཡབ་ཡུམ་ལ་བརྟེན་པའི་ཞི་བའི་སྦྱིན་སྲེག་བྱ་ཚུལ་ཐོ་ཙམ་བཀོད་པ་ལ། ཞི་བའི་ཐབ་
ཐིག་སྤྱི་ལྟར་ལ་དབུས་སུ་པདྨ་དཀར་པོ་འདབ་མ་བརྒྱད་པའི་ལྟེ་བར་རྡོ་རྗེ་དཀར་པོ་རྩེ་ལྔ་བ་བྲི། རྫས་དང་མཆོད་
པ་སོགས་སྤྱི་ལྟར་བཤམས་ལ། བདག་བསྐྱེད་རྡོར་སེམས་སམ། བདེ་གསང་འཇིགས་གསུམ་གང་རུང་ལྟ་བུའི་བླ་
མེད་ཀྱི་ལྷའི་རྣལ་འབྱོར་བསྒོམས། བསང་ཆུ་དཀྱིལ་འཁོར་རང་རང་གི་ལས་སྔགས་དང་། རྡོར་སེམས་བདག་
བསྐྱེད་ཡིན་ཚེ། བིཥྞནྟ་ཀྲྀཏ་ཀྱིས་བསང་། རྡོ་དྲིལ་བྱིན་རླབས་ནས་ཀུ་ཤ་བཀྲམ་པའི་བར་སྤྱི་དང་འདྲ། ཐབ་
བསང་སྦྱངས། སྟོང་བའི་ངང་ལས་ཧཱུཾ་དཀར་པོ་ཞུ་བ་ལས་བྱུང་བའི་ཡེ་ཤེས་ཀྱི་ཐབ་ཁ་དོག་
དཀར་ཞིང་དབྱིབས་ཟླུམ་པོ་མུ་རན་ཁ་ཁྱེར་དང་བཅས་པ། ཁ་ཁྱེར་ལ་རྡོ་རྗེའི་ཕྲེང་བས་
བསྐོར་བ། གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་མེད་པར་གྱུར།
བར་རཾ་ལས་བགྲང་ཕྲེང་། དེ་ཡོངས་སུ་གྱུར་པ་ལས་མེ་ལྷ་སྐུ་མདོག་དཀར་པོ་དཀར་ནག་
ཀྱི་ནང་དུ་རཾ་ལས་སྐྱེས་པའི་མེ་གྲུ་གསུམ་གྱི་དབུས་སུ་སྣ་ཚོགས་པདྨ་དང་ཉི་མའི་ལྟེ་
དམར་བའི་ཞལ་གསུམ་ཕྱག་དྲུག་པ། གཉུག་མར་གནས་པའི་རང་འོད་ཀྱི་རིག་མ་ད
་དང་
གཉིས་སུ་མེད་པའི་སྐུ་ཕྱག་དང་པོ་གཉིས་ཀྱིས་རང་འདྲའི་རིག་མ་ལ་འཁྱུད་ཅིང་། ལྷག་མ་
གཡས་ག
ས་གཉིས་མི་འཇིགས་པའི་ཕྱག་རྒྱ་དང་བགྲང་ཕྲེང་། གཡོན་གཉིས་དབྱུ་གུ་དང་རིལ་
བ་འཛིན་
་པ་རྣམ་སྣང་གི་དབུ་རྒྱན་ཅན། སྨིན་མ་དང་རལ་བའི་ཚོགས་འབར་ཞིང་ལྟོ་བ་
409

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
འཕྱང་བ། སྦོམ་ཞིང་ཐུང་ལ་གཟི་བརྗིད་ཆེ་བ། གཡོན་བརྐྱང་གིས་བཞུགས་པའི་ཐུགས་
ཀར་མེ་གྲུ་གསུམ་པ་ཧཱུཾ་གིས་མཚན་པར་གྱུར། དམ་ཚིག་པའི་ཐུགས་ཀའི་ས་བོན་གྱི་འོད་
ཟེར་ལས་སྤྲོས་པའི་ཁྲོ་བོ་འདོད་རྒྱལ་གྱིས་ཤར་ལྷོ་ནས་བསྒོམས་པ་དང་འདྲ་བའི་མེ་ལྷ་དྲང་
སྲོང་གི་འཁོར་གྱིས་བསྐོར་བ་སྤྱན་དྲངས་པར་བསམ་ལ། ཨོཾ་ཚུར་བྱོན་ཞེས་པ་ནས་བཟུང་སྟེ་སྤྱི་
ལྟར་དང་། སྤེལ་ཚིག་ལ། བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ཀྱི་ཚེ་
འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་ལས་ཉོན་བག་ཆགས་དང་བཅས་པ་
དང་ཁྱད་པར་དུ་སྡོམ་པ་གསུམ་གྱི་བཅས་མཚམས་དང་འགལ་བའི་སྡིག་སྒྲིབ་ཉེས་ལྟུང་
དམ་ཚིག་ཉམས་ཆག་ཐམས་ཅད་ཤིནྟཾ་ཀུ་རུ་ཡེ་སྭཱ་ཧཱ། ཞེས་པ་དང་། ཡམ་ཤིང་སོགས་ལ་ཡང་དེ་
བཞིན་ལ། དམ་ཚིག་ཉམས་ཆག་ཐམས་ཅད་དང་གཟི་བརྗིད་ཕུན་སུམ་ཚོགས་པ་ལ་བར་དུ་
གཅོད་པ་ཐམས་ཅད་ཤིནྟཾ་ཀུ་རུ་ཡེ་སྭཱ་ཧཱ། ཞེས་སོགས་སྦྱར། འདས་ལྷ་བསྐྱེད་ཚུལ་ནི། མེ་ལྷའི་ཐུགས་
ཀར་མེ་གྲུ་གསུམ་རབ་ཏུ་འབར་བའི་དབུས་སུ་བཾ་ལས་པདྨ་དཀར་པོ་འདབ་མ་བརྒྱད་
པའི་ལྟེ་བར་ཨ་ལས་ཟླ་བའི་དཀྱིལ་འཁོར་གྱི་དབུས་སུ་ཧཱུཾ་ལས་རྡོ་རྗེ་དཀར་པོ་རྩེ་ལྔ་བ་ལྟེ་
བ་ལ་ཧཱུཾ་གིས་མཚན་པ། དེ་ལས་འོད་འཕྲོས། འདུས་ཡོངས་སུ་གྱུར་པ་ལས་རྡོ་རྗེ་སེམས་
དཔའ་སྐུ་མདོག་དཀར་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པ། ཡུམ་
རྡོ་རྗེ་དབྱིངས་ཀྱི་དབང་ཕྱུག་མ་དཀར་མོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་
འཛིན་པས་འཁྱུད་པ། བདག་བསྐྱེད་བདེ་འཇིགས་སོགས་ཡིན་ཚེ། ཡུམ་རྡོ་རྗེ་སྙེམས་མ་དཀར་མོ་
ཞལ་གཅིག་ཕྱག་གཉིས་ཀྱིས་གྲི་གུག་དང་ཐོད་པ་འཛིན་པས་འཁྱུད་པ། ཞེས་སྦྱོར། གཉིས་
ཀའང་དར་ང
ང་དར་དང་རིན་པོ་ཆེའི་རྒྱན་སྣ་ཚོགས་པས་སྤྲས་པ། ཡབ་རྡོ་རྗེ་སྐྱིལ་མོ་ཀྲུང་གིས་
བཞུགས་པ། དེའི་སྤྱི་བོར་ༀ། མགྲིན་པར་ཨཱཿ ཐུགས་ཀར་ཟླ་བའི་སྟེང་དུ་ཧཱུཾ་ཡིག་དཀར་
པོ། དེ་ལས་འོད་ཟེར་འཕྲོས། རང་འདྲའི་ཡེ་ཤེས་པ་སྤྱན་དྲངས། ཨོྃ་བཛྲ་ས་ཏྭ་ས་པཱ་རི་ཝཱ་
ར་ཨགྷཾ་སོགས་ཀྱིས་མཆོད། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་
ལས་འོད་ཟེར་འཕྲོས། དབང་གི་ལྷ་རྣམས་སྤྱན་དྲངས། ཨོཾ་པཉྩ་ཀུ་ལ་ས་པཱ་རི་ཝཱ་ར་ཨཿགྷཾ།
410

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།
སོགས་ཀྱིས་མཆོད། དེ་བཞིན་གཤེགས་པ་ཐམས་ཅད་ཀྱིས་མངོན་པར་དབང་བསྐུར་དུ་གསོལ།
ཞེས་གསོལ་བ་བཏབ་པས། དེ་རྣམས་ཀྱི་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་
ནས། ཨོཾ་སརྦ་ཏ་ཐཱ་ག་ཏ་ཨ་བྷི ཡེ་ཧཱུཾ། ཞེས་དབང་བསྐུར། སྐུ་ཡེ་ཤེས་ཀྱི་བདུད་རྩིས་གང་།
ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་མི་བསྐྱོད་པས་དབུ་བརྒྱན་ཅིང་།
ཡབ་ཡུམ་གཉིས་ཀའི་སྐུ་ལས་འོད་ཟེར་དཀར་པོའི་ཚོགས་འཕྲོ་བར་གྱུར། དེ་ནས། དག་ཅིང་
དྲི་མེད། ཅེས་སོགས་དང་། ཨོཾ་ཨཱཿཧྲཱིཿ ཞེས་སོགས་ཀྱིས་ཆུ་བཞི་དང་། ལྷ་ཡི་མེ་ཏོག་སོགས་དང་། ༀ་
བཛྲ་ས་ཏྭ་ས་པཱ་རི་ཝཱ་ར་པུཥྤ། ཞེས་སོགས་ཀྱིས་ཉེར་སྤྱོད་དང་རོལ་མོ་འབུལ། སྔགས་དེ་ལ་ཨོཾ་ཨཱཿཧཱུཾ་
བཏགས་ལ་ནང་མཆོད་འབུལ། བསྟོད་པ་ནི། སྒྲིབ་བྲལ་བདེ་ཆེན་ཆོས་སྐུའི་མཁའ་དབྱིངས་སུ། །
དྭངས་གསལ་མཚན་དཔེ་ཡོངས་རྫོགས་དབང་གཞུ་བཞིན། ། གང་འདུལ་རབ་འབྱམས་
སྤྲུལ་བའི་འཕྲོ་འདུ་ཅན། ། བླ་མ་བཅོམ་ལྡན་ཡབ་ཡུམ་ཞབས་ལ་འདུད། ། རབ་དཀར་
གངས་ཀྱི་ལྷུན་པོར་ཉི་འོད་ཀྱིས། ། འཁྱུད་བཞིན་ལྟ་བས་མི་ངོམས་གཟུགས་ཀྱི་སྐུ། ། དྲན་
པ་ཙམ་གྱིས་སྡིག་ལྟུང་ཉེས་པའི་ཚོགས། ། མ་ལུས་ཞི་མཛད་ཁྱོད་ལ་གུས་ཕྱག་འཚལ། །
དམིགས་མེད་སྙིང་རྗེ་ཆེན་པོའི་ཟླ་ཤེལ་ལས། ། དུས་ལས་མི་ཡོལ་འཕྲིན་ལས་བསིལ་
ཟེར་བརྒྱ། ། སྤྲོས་པས་འགྲོ་བའི་ཕན་བདེ་ཀུ་མུད་ཚལ། ། རྒྱས་མཛད་སྐྱབས་ཀྱི་དམ་པ་
ཁྱོད་ཕྱག་འཚལ། ། ཉམ་ཐག་འགྲོ་བའི་དོན་དུ་རིང་མོ་ནས། ། ཐུགས་བསྐྱེད་མཁྱེན་བརྩེ་
ནུས་པའི་རྩལ་རྫོགས་ན། ། དམ་བཅའི་འབྲས་བུ་དུས་སུ་སྨིན་པ་ཡིས། ། བདག་ཅག་རེ་བ
དོན་དང་ལྡན་པར་མཛོད། ། འདི་ན་ཁྱོད་ལ་རྩེ་གཅིག་གསོལ་འདེབས་ཤིང་། ། བསྒོམ་དང་
བཟླས་པའི་རྣལ་འབྱོར་ལ་བརྩོན་པས། ། བླ་མེད་བྱང་ཆུབ་བསྒྲུབ་ལ་གཞོལ་བ་འདིར།
སྒྲིབ་མེད་ཐུགས་རྗེའི་སྤྱན་གྱིས་ཉེ་བར་དགོངས། ། སྒོ་གསུམ་བག་མེད་ཉོན་མོངས་དབང་
གྱུར་པས། ། སོ་ཐར་བྱང་སེམས་རྡོ་རྗེ་ཐེག་པ་ཡི། ། བཅས་མཚམས་ལས་འདས་ཉེས་ལྟུང་
དཔག་མེད་པ། ། མྱུར་དུ་བྱང་ཞིང་དག་པར་བྱིན་གྱིས་རློབས། ། གཞན་ཡང་མཆོག་གསུམ་
བླ་མ་ལ་སོགས་པའི། ། ཞིང་གི་མཆོག་ལ་ལོག་པར་སྒྲུབ་པ་དང་། ། དད་གཤིན་དཀོར་
།
411

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ།༼ཇ༽
རྫས་སྤྱད་སོགས་བཅས་རང་གི ། སྡིག་ལྟུང་མ་ལུས་བྱང་ཞིང་དག་པར་མཛོད། ། ཐ་མལ་
སྒོ་གསུམ་སྒྲིབ་པའི་བུད་ཤིང་ཀུན། ། བདེ་སྟོང་ཡེ་ཤེས་མེ་ལྕེས་བསྲེག་པ་ལས། ། བླ་མེད་
ཟུང་འཇུག་གཏན་བདེའི་འོད་སྣང་ཆེ། ། བདེ་བླག་ཉིད་དུ་འཆར་བའི་དངོས་གྲུབ་སྩོལ། །
ལྗགས་བྱིན་རླབས་སོགས་སྤྱི་ལྟར་ལ། ལྷའི་སྔགས་ལ་ཡིག་བརྒྱའམ། མ་གྲུབ་ན། ཨོྃ་བཛྲ་ས་ཏྭ་ཧཱུཾ། ཞེས་པས་
ཕུལ་ཀྱང་རུང་ལ། འཕྲིན་ལས་ཀྱི་དམིགས་པ་ནི། ལྷའི་ཐུགས་ཀ་ནས་སྤྲོས་པའི་སངས་རྒྱས་
རྣམས་ཀྱིས་བུམ་པ་དཀར་པོ་བདུད་རྩིས་གང་བ་ཐོགས་ནས་བདག་དང་བསྒྲུབ་བྱ་ཟླ་བའི་
དཀྱིལ་འཁོར་ལ་གནས་པ་ལ་ཁྲུས་བྱས་པས་སྡིག་སྒྲིབ་ཉེས་ལྟུང་སོགས་མི་མཐུན་པའི་
ཕྱོགས་ཐམས་ཅད་བྱང་ཞིང་དག་ནས་ལུས་ཤེལ་ལྟར་དག་པར་གྱུར་པར་བསམ། དེ་ནས་མར་
འབུལ་བ་སོགས་སྤྱི་ལྟར་དང་། མཆོད་པ་སྔགས་ཙམ་གྱིས་འབུལ། བསྟོད་པ་ཡོངས་རྫོགས་སམ། བསྡུ་ན་ཚིགས་
བཅད་དང་པོས་བསྟོད། མཆོད་ཡོན་ཕུལ། ཡིག་བརྒྱ་བཟོད་གསོལ་དང་བཅས་པའི་མཇུག་ཏུ། ༀ་ཁྱེད་ཀྱིས་
སེམས་ཅན་སོགས་དང་། ཨོཾ་ཨཱཿཧཱུཾ་བཛྲ་མཿ ཡེ་ཤེས་པ་རང་བཞིན་གྱི་གནས་སུ་གཤེགས།
དམ་ཚིག་པ་བདག་ཉིད་ལ་ཐིམ་པར་གྱུར། སླར་འཇིག་རྟེན་པའི་མེ་ལྷ་མཆོད་པ་སོགས་དཀྱུས་ལྟར་
རོ། ། ཞེས་བླ་མེད་ལུགས་ཀྱི་རྡོ་རྗེ་སེམས་དཔའ་ཡབ་ཡུམ་ལ་བརྟེན་ནས་སྡིག་སྒྲིབ་སྦྱོང་བའི་ཆེད་གཙོ་བོར་བྱས་
པའི་ཞི་བའི་སྦྱིན་སྲེག་འདི་བཞིན་དགོས་ཞེས། དགེ་བའི་བཤེས་གཉེན་ཆེན་པོ་ཁྲི་ཟུར་བློ་བཟང་དར་རྒྱས་ནས་
བསྐུལ་ངོར། ༧ བཙུན་གཟུགས་བློ་བཟང་འཕྲིན་ལས་ཀྱིས་ཐོ་ཙམ་དུ་བྲིས་པ་ཛ་ཡནྟུ།
412

འཇིགས་བྱེད་དབང་གི་སྦྱིན་སྲེག་སོགས་སྦྱིན་སྲེག་གི་སྐོར།